ભૂતપૂર્વ સંસદસભ્ય જયવંતીબહેન મહેતાએ પુરુષોત્તમ માસ દરમ્યાન ચોખાનો ત્યાગ કયોર્ હતો. નાનપણથી જ ધાર્મિક શ્રદ્ધા ધરાવતાં જયંવતીબહેન રાજકારણી બન્યા પછી પણ ઠાકોરજીની પૂજા-અર્ચના અચૂક કરે છે. ૭૭ વર્ષની ઉંમરે પણ તેઓ ઠાકોરજી માટે સવારે વહેલાં ઊઠીને પ્રસાદ બનાવવાનું ચૂકતાં નથી. આ અધિક માસમાં તો તેઓ કમ્પાઉન્ડમાં એક વાર પડી ગયાં જેમાં તેમને હાથ-પગમાં ઘણો માર વાગ્યો હતો. તાવ આવ્યો, ડિસેન્ટ્રી થઈ. એમાં વળી એક દિવસ સવારે પ્રસાદ બનાવવા જતાં હાથમાં દાઝી ગયાં. એ ઉપરાંત તેમની દાંતની ટ્રીટમેન્ટ ચાલી રહી છે છતાં જયવંતીબહેન સવારે સાત-સાડાસાત વાગ્યે ઊઠીને રસોડામાં ઠાકોરજીનો પ્રસાદ બનાવવામાં વ્યસ્ત થઈ જતાં હતાં અને તેમની પૂજા સમયસર કરી લેતાં હતાં.